ঈদের আগে পাঁচ দিনে দেশে এলো ৪৬ কোটি ডলার
দেশে ঈদের আগে প্রবাসী আয়ে গতি বেড়েছে। এপ্রিল মাসের প্রথম পাঁচ দিনে ব্যাংকিং চ্যানেলে প্রায় ৪৫ কোটি ৫৪ লাখ ডলার দেশে এসেছে, টাকায় (প্রতি ডলার ১১০ টাকা ধরে) যার পরিমাণ ৪ হাজার ৯৫০ কোটির ওপরে।

সংশ্লিষ্ট ব্যক্তিরা বলছেন, একেক ব্যাংক ডলারের একেক দর দেয় এবং প্রবাসী আয়ে ডলারপ্রতি দাম পাওয়া যায় ১১০ টাকার ওপর। এই হিসাবে চলতি মাসের প্রথম পাঁচ দিনে দেশে আসা প্রবাসী আয় পাঁচ হাজার কোটি টাকা ছাড়িয়ে যাবে।

কেন্দ্রীয় ব্যাংকের হিসাব অনুযায়ী, এপ্রিলের প্রথম পাঁচ দিনে প্রতিদিন এক হাজার কোটি টাকার সমপরিমাণ প্রবাসী আয় দেশে এসেছে। চলতি মাসের প্রথম পাঁচ দিনে রাষ্ট্রায়ত্ত ব্যাংকগুলোর মাধ্যমে দেশে এসেছে ৩ কোটি ৮৫ লাখ ডলার। বিশেষায়িত একটি ব্যাংকের মাধ্যমে এসেছে ২ কোটি ৭৩ লাখ ডলার। বেসরকারি ব্যাংকগুলোর মাধ্যমে এসেছে ৩৮ কোটি ৭৮ লাখ ডলার। বিদেশি ব্যাংকগুলোর মাধ্যমে এসেছে ১৭ লাখ ৬০ হাজার ডলারের প্রবাসী আয়।

দেশে ঈদের আগে প্রবাসী আয়ে গতি বেড়েছে। এপ্রিল মাসের প্রথম পাঁচ দিনে ব্যাংকিং চ্যানেলে প্রায় ৪৫ কোটি ৫৪ লাখ ডলার দেশে এসেছে, টাকায় (প্রতি ডলার ১১০ টাকা ধরে) যার পরিমাণ ৪ হাজার ৯৫০ কোটির ওপরে।